Berlingske Tidende, 1784-11-12
Kiøbenhavn, den 12te November. Tirsdagen den 9de November om Aftenen Kl. 9 Slet, da der begyndtes at ringe med Slottets og alle Stadens Klokker, blev hendes Høiheds høisalig Prindsesse Juliane Maria Liig udført fra Christiansborg Slot. Bemeldte Klokkeslet, efterat alle de, som henhørte til Deres Kongelige Høiheders Arveprindsens og Arveprindsessens Hofstat, samt de til Processionen Ansagde, havde forsamlet Sig i den Høisalige Prindsesses inderste Gemak, forføiede sig Kammer=Frøken Schmettau med Hof=Damerne, Frøkenerne Rosenørn og Bülow, ind i Sørge=Gemakket, og toge Plads ved Hovedet af det høie Liig. Marskal Lowzow med Marskals=Stav i Haanden ved Fødderne, og de 4 Kammerjunkere, Raben, Staffeldt, Schrødersee og Brockenhuus, som skulle bære, ved Hiørerne af Kisten. Derefter blev Hs. Durchlauchtighed Prinds Carl af Hessen inviteret, og af Hof-Foureren de til Processionen ansagte Cavalierer opraabte efter Rangen, til at indtræde i Sørgestuen, hvor de i samme Orden toge Plads i en Rad paa høire Side af Kisten. Da alting saaledes var bereed, traadde Hs. Kongelige Høihed Arveprindsen, som derom ved Ober-Hofmarskallen var bleven averteret, indi Sørge-Gemakket, og tog Plads ved Hovedet af det høie Liig: derpaa gik Toget for sig ned til Slotstaarn=Porten, saaledes: Oberhofmarechallen gik foran med Oberhofmarechals=Stav i Haanden, derefter Marechal Lowzow, hvorpaa fulgte det høie Liig, som blev baaren af forbemelte 4 Kammerjunkere; Hs. Kongelige Høihed Arveprindsen, Hans Durchlauchtighed Prinds Carl af Hessen, og de øvrige Herrer efter deres Rang, 1) En Premier-Lieutenant af Garden til Hest med 20 Mand aabnede Processionen. 2) Oberhofmarechallen i en med 6 Heste bespændt Vogn og 2 Tienere foran med Voxfakler. 3) De 4 liigbærende Kammerjunkere i en Vogn ligeledes. 4) Marechal Lowzowligeledes. 5) Det høie Liig i en Parade Vogn med 6 Heste af Livspændet bespændt, og Vognen indvendig med Hvidt beklædt, hvorudi en Forhøining var anbragt, hvorpaa Kisten paa langs i Vognen blev fastspændt. Foran Vognen gik tvende Løbere, ved Hestene 6 Laquaier, og ved Kisten 4 Pager i Stats-Livree med Voxfakler med Floer og Skildt. 6) Hs. Kongel. Høihed Arveprindsen i Statsvogn med 6 Heste og 4 Laquaier i Stats=Livree med Voxfakler, foran. Ved hver af Siderne af Vognen reed en af Hs. Kongelige Høiheds Kammerjunkere. 7) Hs. Durchl. Prinds Carl af Hessen ligeledes i Kongel. Stats-Equipage med 4 Laquier i Stats Livree foran med Voxfakler. 8) Statsminister Geheimeraad Rosenkrantz i sin egen med 6 Heste bespændt Egnipaage, og 2 Tienere med Voxfakker foran. 9) Statsminister Geheimeraad Schack Rathlau ligeledes. 10) Statsminister Geheimeraad Græv Bernstorf ligeledes. 11) Statsminister General Huth ligeledes. 12) Overhofmester Geheime Conferenceraad Moltke ligeledes. 13) Marechal Bülow ligeledes. 14) Hofmester Buchwaldt ligeledes. 15) Toget sluttede en Second Lieutenant af Garden til Hest med 12 Mand. Da Processionen ankom til Frederichsberg Allee Port, vendte alle Equipagerne tilbage til Byen, undtagen Kammerherre Marechal Lowzows og de 4 liigbærende Kammerjunkeres Vogne, som fulgte med det høie Liig til Roeskilde. Den anden Morgen Klokken 8 Slet, indfandt sig ved Kirkedøren, Cheffen af hver Kongel. Hofstat, nemlig: Oberhofmarechallen Geheimeraad Numsen. Oberhofmesteren Geheime Conferenceraad Moltke. Hs. Kongelige Høihed Kronprindsens Marechal Bülow, og Hendes Kongelige Høihed Prindsesse Louise Angusta Hofmester Buch valdt, og modtog det høie Liig, som i al Stilhed blev indbragt og nedsat i den Kongel. Begravelse. Til samme Tiid blev der og ringet med Byens Klokker, som vedvarede indtil det høie Liig var bisat.